CELEX: 32017D1089
Language: et
Date: 2017-06-16 00:00:00
Title: Komisjoni rakendusotsus (EL) 2017/1089, 16. juuni 2017, millega muudetakse otsuse 2006/766/EÜ II lisa seoses endise Jugoslaavia Makedoonia vabariigi, Gruusia ning Kiribati Vabariigi kandmisega selliste kolmandate riikide ja territooriumide loetellu, millest on lubatud importida teatavaid inimtoiduks ettenähtud kalatooteid (teatavaks tehtud numbri C(2017) 4049 all) (EMPs kohaldatav tekst )

20.6.2017   
               
               
                  ET
               
               
                  Euroopa Liidu Teataja
               
               
                  L 156/34
               
            KOMISJONI RAKENDUSOTSUS (EL) 2017/1089,
      16. juuni 2017,
      millega muudetakse otsuse 2006/766/EÜ II lisa seoses endise Jugoslaavia Makedoonia vabariigi, Gruusia ning Kiribati Vabariigi kandmisega selliste kolmandate riikide ja territooriumide loetellu, millest on lubatud importida teatavaid inimtoiduks ettenähtud kalatooteid
      
         
            (teatavaks tehtud numbri C(2017) 4049 all)
         
      
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artikli 11 lõiget 1,
      ning arvestades järgmist:
      
                  (1)
               
               
                  Määrusega (EÜ) nr 854/2004 on kehtestatud erieeskirjad loomsete saaduste ametlikuks kontrollimiseks. Määrusega on ka ette nähtud, et loomseid saaduseid võib importida ainult sellisest kolmandast riigist või kolmanda riigi osast, mis on nimetatud kõnealuse määruse kohaselt koostatud loetelus.
               
            
                  (2)
               
               
                  Samuti on määruses (EÜ) nr 854/2004 sätestatud, et selliste loetelude koostamisel ja ajakohastamisel tuleb võtta arvesse liidu kontrolle kolmandates riikides ja kolmandate riikide pädevate asutuste antud garantiisid Euroopa Parlamendi ja nõukogu määruses (EÜ) nr 882/2004 (2) sätestatud liidu sööda- ja toidualaste õigusnormide ning loomatervishoiu eeskirjade täitmise või nendega samaväärsete eeskirjade täitmise kohta.
               
            
                  (3)
               
               
                  Komisjoni otsuses 2006/766/EÜ (3) on loetletud kolmandad riigid, milles on täidetud määruses (EÜ) nr 854/2004 viidatud nõuded ning mis seetõttu suudavad tagada, et kõnealused tooted vastavad liidu õigusaktides tarbijate tervise kaitseks sätestatud sanitaarnõuetele ja neid võidakse seega liitu eksportida. Kõnealuse otsuse II lisas on sätestatud loetelu kolmandatest riikidest ja territooriumidest, millest on lubatud liitu importida inimtoiduks ettenähtud kalatooteid. Loetelus on märgitud ka piirangud selliste toodete teatavatest kolmandatest riikidest importimise suhtes.
               
            
                  (4)
               
               
                  Endise Jugoslaavia Makedoonia vabariigi ja Gruusia pädevad asutused taotlesid komisjonilt luba kalatoodete liitu importimiseks. Endises Jugoslaavia Makedoonia vabariigis ja Gruusias on toimunud liidu kontroll, mis näitas, et pädevad asutused annavad asjakohased tagatised vastavalt määruse (EÜ) nr 882/2004 artikli 48 lõikele 3. Olemasoleva teabe ja tagatiste alusel võib endise Jugoslaavia Makedoonia vabariigi ja Gruusia lisada otsuse 2006/766/EÜ II lisas kehtestatud loetellu seoses kalatoodetega.
               
            
                  (5)
               
               
                  Kiribati Vabariigi pädevad asutused taotlesid komisjonilt luba kalatoodete liitu importimiseks. Kiribati Vabariigi pädevad asutused esitasid kirjalikud tagatised, mida loetakse asjakohasteks vastavalt määruse (EÜ) nr 882/2004 artikli 48 lõikele 3. Olemasoleva teabe ja nimetatud tagatiste alusel võib Kiribati Vabariigi lisada otsuse 2006/766/EÜ II lisas kehtestatud loetellu seoses kalatoodetega.
               
            
                  (6)
               
               
                  Seepärast tuleks otsust 2006/766/EÜ vastavalt muuta.
               
            
                  (7)
               
               
                  Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Otsuse 2006/766/EÜ II lisasse lisatakse järgmised kanded:
      
                  1)
               
               
                  Grenada ja Ghanaga seotud kande vahele:
                  
                              „GE
                           
                           
                              Gruusia“
                           
                           
                               
                           
                        
            
                  2)
               
               
                  Keenia ja Lõuna-Koreaga seotud kande vahele:
                  
                              „KI
                           
                           
                              Kiribati Vabariik“
                           
                           
                               
                           
                        
            
                  3)
               
               
                  Madagaskari ja Myanmariga seotud kande vahele:
                  
                              „MK
                           
                           
                              Endine Jugoslaavia Makedoonia vabariik (*1)
                              
                           
                           
                               
                           
                        
            Artikkel 2
      Käesolev otsus on adresseeritud liikmesriikidele.
      
         Brüssel, 16. juuni 2017
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  ELT L 139, 30.4.2004, lk 206.
      
         (2)  Euroopa Parlamendi ja nõukogu 29. aprilli 2004. aasta määrus (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (ELT L 165, 30.4.2004, lk 1).
      
         (3)  Komisjoni 6. novembri 2006. aasta otsus 2006/766/EÜ, millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid (ELT L 320, 18.11.2006, lk 53).
      
         (*1)  Endine Jugoslaavia Makedoonia vabariik: selle riigi lõplik nomenklatuur lepitakse kokku pärast ÜRO tasemel toimuvate läbirääkimiste lõppemist.“